Haemorrhagia subarachnoidalis
Haemorrhagia subarachnoidalis est effusio sanguiis acuta in spatium subarachnoidale, quod est area inter arachnoideam matrem et piam matrem cerebrum cingens. Symptomata possunt esse capitis dolor fortissimus cum initio repentino, vomitus, conscientia tarda, nonnumquam cum convulsionibus. Frequenter rigor cervicum observari potest. Saepe cerebrali tomographia radiis X operante imaginis (cCT) ope diagnosis facta est. In dubio demum rachicentesi (punctione lumbali) sanguis in liquore cerebrospinali demonstrari licet. Circiter 85% subarachnoidalium haemorragiarum rupturae aneurysmatis intracerebralis causa oriuntur. Therapia neurochirurgica vel radiologica in pluribus casibus definitis efficax videtur.